Venus

Venus on vanarooma mütoloogias armastuse, ilu, seksi, viljakuse ja külluse jumalanna.

pisi|Sandro Botticelli "Venuse sünd" (XV sajand)

Venuse kultuseviisid vastasid Aphrodite kultuseviisidele; peale selle oli ta Venus genetrix, rooma rahva esiema, mater Aeneadum, sest ta oli Aineiase ema. Aineias olevat pärast Trooja vallutamist põgenenud Itaaliasse. Eriti Juliuste sugukond, kes pidas oma esiisaks Venuse pojapoega Iulus, austas Venust oma esiemana. Sellepärast rajas Julius Caesar Venus genetrixile Rooma foorumile aastal 46 eKr luksusliku templi, mille juures peeti igal aastal 11-päevaseid mänge saturnaale. Ka Gaius Octavius (Augustus) seostas end Venusega: Primaporta Augustuse kuju jalamil on kujutatud Venuse atribuutlooma delfiini. Venusele kui kogu rooma rahva esivanemale ja Romale oli pühitsetud ka Hadrianuse aastal 135 valminud luksuslik kaksiktempel Colosseumi lähistel (hilisema nimega templum Urbis), mis on praegu varemetes.

pisi| Venus Pompeist pärit maalingul

Roomlased on võtnud Venuse müüdi ja kujutamise üle vanakreeka mütoloogiast, kus seda jumalannat kutsuti Aphroditeks.

Vaata ka

Kategooria:Vanarooma mütoloogia
Kategooria:Rooma jumalad